Žochovo sala
76°08′ š. pl. 152°44′ r. ilg.﻿ / ﻿76.133°š. pl. 152.733°r. ilg.﻿ / 76.133; 152.733 Žochovo sala (rus. Остров Жохова) – negyvenama sala Arktyje, Rytų Sibiro jūroje, Naujojo Sibiro salose, De Longo salų grupėje. Plotas 77 km². Aukštis iki 123 m. Sudaryta daugiausia iš bazaltinės lavos ir tufo. Paviršių raižo trumpi upokšniai, telkšo trys lagūnos, nuo jūros atskirtos smėlio nerijomis. Paviršių dengia tundros augalija (kerpės, samanos, žemaūgės žolės), gausu paukščių kolonijų. Žochovo saloje rasta 6000 m. pr. m. e. joje gyvenusių mezolito žmonių įrankių. Šiuolaikiniai žmonės salą atrado 1914 m., Boriso Vilkickio ekspedicijos metu. Pavadinta ekspedicijos nario Aleksio Žochovo garbei.